กรมสรรพากร ยืนยัน ประชาชนที่ลงทะเบียนตามมาตรการชดเชย 5,000 บาทต่อเดือนจะไม่ถูกนำข้อมูลการลงทะเบียนมาใช้ในการตรวจสอบภาษี
กรมสรรพากร ยืนยัน ประชาชนที่ลงทะเบียนตามมาตรการชดเชย 5,000 บาทต่อเดือนจะไม่ถูกนำข้อมูลการลงทะเบียนมาใช้ในการตรวจสอบภาษีนางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี ในฐานะโฆษกกรมสรรพากร เปิดเผยชี้แจงกรณีมีความเข้าใจคลาดเคลื่อนเกี่ยวกับกรมสรรพากรจะนำข้อมูลของผู้ลงทะเบียน www.เราไม่ทิ้งกัน.com ไปใช้ในการตรวจย้อนหลังของกลุ่มผู้มีอาชีพอิสระ โดยยืนยันว่าไม่เป็นความจริง โดยกรมสรรพากร ตระหนักถึงความเดือดร้อนของผู้เสียภาษีและประชาชนทั่วไป ภายใต้สถานการณ์การแพร่ระบาดโรคโควิด - 19   จึงได้ออกมาตรการภาษีเพื่อเยียวยาผู้ได้รับผลกระทบ จำนวน 12 มาตรการ โดยเฉพาะมาตรการเยียวยาผู้เสียภาษีเงินได้บุคคลธรรมดา เช่น ขยายเวลายื่นแบบเสียภาษีจากวันที่ 31 มีนาคม 2563 เป็นวันที่ 31 สิงหาคม 2563 มาตรการยกเว้นภาษีเงินได้บุคคลธรรมดาให้แก่บุคลากรทางการแพทย์และสาธารณสุข ในส่วนค่าตอบแทนพิเศษที่ได้รับจากกระทรวงสาธารณสุขในปี 2563 สำหรับการปฏิบัติงาน เสี่ยงภัยเกี่ยวกับ COVID-19 เพื่อลดภาระภาษีและเพิ่มขวัญกำลังใจ และมาตรการเพิ่มวงเงินหักลดหย่อน  ค่าเบี้ยประกันสุขภาพ จากเดิมหักได้ตามที่จ่ายจริงแต่ไม่เกิน 15,000 บาท เพิ่มเป็นไม่เกิน 25,000 บาท เป็นต้นอย่างไรก็ตาม ยืนยันว่า ผู้ลงทะเบียนผ่าน www.เราไม่ทิ้งกัน.com เพื่อรับเงินตามมาตรการฯ ดังกล่าว จะไม่ถูกนำข้อมูลการลงทะเบียนมาใช้ในการตรวจสอบภาษี เนื่องจากกรมสรรพากรมีข้อมูลทั้งหมดอยู่แล้ว จึงขอให้ประชาชนอย่ากังวล